“Oqtepa lavash” barcha filiallarini yopdi (video)

“Oqtepa lavash” ovqatlanish tarmog‘i barcha filiallarini yopdi. Bu haqda tarmoq rahbari Hayot G‘ulomov “Sevimli” telekanalining “Zamon” dasturiga bergan intervyusida ma’lum qildi.

Avvalroq Toshkentda “Oqtepa lavash”ning tovuqli sendvichidan ommaviy zaharlanganlar soni 41 nafarga yetgani xabar qilingandi. Yuz bergan ushbu holat yuzasidan O‘zbekiston Sog‘liqni saqlash vazirligining alohida nazorati tashkil etilgan.
Ommaviy zaharlanish qayd etilgani haqidagi dastlabki xabarlardan so‘ng “Oqtepa lavash” ma’muriyati chiqish qilib, javobgarlikni o‘z zimmasiga olishini ma’lum qilgandi.